Elzendamme is e gehuchtje in Oostvletern, e dêelgemêente va Vletern in de Belgische provinsje West-Vloandern. 't Ligt helegans in 't noorden van 't groundgebied van Oostvleteren, langstn den Yzer en de grôte boane N8 van Veurne noar Ieper. Der stoan e stik of 20 uzen. Elzendamme e gin eigen vorzieniengn, en voe dienstn e wienkels moetn d'iweuners noa de roundliggende dorpsjes. Toet in de 20sten eeuw, at 't gehuchtje mêer economisch belang dan 't centrum van Oostvleteren, deur de koai langst den Yzer. Toet in de joaren 50 voerdn de boern van de streke nunder sukerbêetn no 't schip.